"Twasanze amaraso yerekanwa muri iyo video ari ay'impene zabazwe ku musi mukuru w'aba Islam nk'uko vyemejwe n'umwe mu bafise inzu iri haruguru y'iyo nzu ivugwa, abakozi biwe nibo bazibaze bari kumwe na bamwe mu babanyi." Umushikirizamanza mukuru wa republika kandi arahakana ko hari ubusho bunyegeje hirya no hino mu gihugu ngo kanatsinda abakoze iyo video nta cemeza na kimwe ahubwo bitiranya ibirindiro vy'abapolisi, ibiro vy'ubuzi bumwe bumwe bwa reta n'amabohero kandi amabohero ari ahantu hazwi n'amategeko.
